Bursa symjenja zajimcow w bohatej ličbje přiwabiła
Njebjelčicy (JK/SN). Wčerawšu njedźelu, kotrejež wjedro po mnohich přisłowach a burskich kaznjach wo spočatku nalěća rozsudźa, měrješe so wulka ličba lubowarjow zahrodkow a wunošnych rostlin do Njebjelčic. Tam bě towarstwo Kamjenjak zaso organizowało prěnju lětušu symjenjowu bursu. Hižo wjele awtow před gmejnskim zarjadom pokazowaše na wulki zajim za tele zarjadowanje. A wopytowarjo njebuchu přesłapjeni. Zaso běchu stari kaž młodźi zahrodkarjo a plahowarjo zeleniny a kwětkow z najwšelakorišim symjenjom přichwatali. Kaž hižo w minjenych lětach dominowachu wšelake družiny tomatow, papriki a kirbsow. Zajimcy mějachu z městnami ćeže, so hač k blidam z poskitkom předrěć, tak hoberski bě nawal.
szl_Latn szl_Latn